CSA Steaua Bucureşti a cucerit al 20-lea său titlu de campioană naţională la polo pe apă, după ce a întrecut-o pe rivala CS Dinamo Bucureşti cu scorul de 13-8 (4-4, 4-1, 3-1, 2-2), sâmbătă seara, în Bazinul Dinamo-”Tolea Grinţescu”, în al patrulea meci al finalei Superligii Naţionale masculine.
Artizanii victoriei au fost portarul Marius Ţic, Nebojsa Vuskovic, Tudor Fulea şi Vlad Georgescu.
Steaua s-a impus în finală cu scorul general de 3-1, după 7-6 şi 12-7 în Ghencea şi 9-10 în primul meci din Bazinul Dinamo.
Pentru roş-albaştrii a fost al optulea titlu consecutiv în Superligă.
Steaua a obţinut titlul şi la feminin în acest sezon.
Dinamo s-a ales cu medaliile de argint în cel mai bun sezon al său din ultimii 11 ani.
AGERPRES
Sursa foto: Steaua București/facebook.com